નવી દિલ્હી, 6 મેઃ બુધવારે માત્ર અમેઠી જ નહીં પરંતુ ફૈઝાબાદ અને યુપીની કુલ 15 બેઠકો પર મતદાન થવાનું છે. ભાજપે યુપીમાં વધુમાં વધુ બેઠકો મેળવવા માટે પુરજોશમાં પ્રયાસો કર્યા છે. કદાચ ધ્રુવીકરણના આ પ્રયાસોમાં ભાજપને રામનું નામ યાદ આવી ગયું. સોમવારે ફૈઝાબાદમાં મોદીની રેલીના મંચ પાછળ રામની તસવીર લાગેલી હતી. કોંગ્રેસે ચૂંટણી પંચને ફરિયાદ કરી છેકે ભાજપ પ્રચારમાં ધાર્મિક પ્રતિક ચિન્હોનો ઉપયોગ કરી રહ્યો છે, પંચે ફૈઝાબાદના ભાજપના ઉમેદવાર પાસે જવાબ માંગ્યો છે.